Den nordfynske blogger Malene Staal, der blandt andet er kendt for sin konstroversielle jagt på pædofile, skulle være stillet op til kommunalvalget for Nye Borgerlige. Det bliver dog ikke til noget alligevel. Nye Borgerlige har nemlig droppet Malene Staals kandidatur på grund af, at hendes mand er rocker. Det skriver Ekstra-Bladet.

- Min sympati for Pernille Vermund og Nye Borgerlige er væk. De stigmatiserer og diskriminerer mig, fordi min mand er rocker, siger Malene Staal til Ekstra-Bladet.

- Et parti i Danmark er ikke en skid bedre end en rockergruppering. Fordi de er også styret. Der er også nogle, der bestemmer, hvad de skal gøre. Så bliver man bare en fucking hånddukke. Jeg var blåøjet. De siger alle de rigtige ting, men hold kæft nogle kujoner. De er moralske og fordømmende, siger Malene Staal.